John Michael Hawthorn, bolj znan kot Mike Hawthorn je bil britanski dirkač Formule 1, svetovni prvak v sezoni 1958, ki ga je osvojil kljub eni sami zmagi tisto sezoni (Stirling Moss je osvojil recimo 4, Tony Brooks pa 3), je pa zato osvojil kar sedem uvrstitev na stopničke (Moss 5, Brooks 3) in štiri najboljše štartne položaje (Moss 3, Brooks 1), ki so takrat prinesli eno točko. Toda Moss je na zaslišanju po Veliki nagradi Portugalske gentlemansko pričal v korist Hawthorna in tako so komisarji umaknili njegovo diskvalifikacijo drugega mesta, ki bi Mossu na koncu prinesla naslov. Leta 1955 je bil zmagovalec ameriške dirke 24 ur Le Mansa, ki jo je dobil kljub temu, da je bil udeležen v tragični nesreči, v kateri je umrlo kar 80 gledalcev. Le nekaj mesecev po dirkaški upokojitvi, leta 1959 je umrl v prometni nesreči, ki še do danes ni popolnoma pojasnjena.